Adolf Mwesige

Adolf Kasaija Mwesige (yazaalibwa nga 4 Ogwokuna 1966) munnamateeka, munnabyabufuzi, era y'omu ku bakozi ba palamenti ya  Uganda. Mwesige aweerezaako mu bifo ebyenjawulo mu gavumenti ya Uganda era nga yaliko Minisita avunaanyizibwa ku byokwerinda nensonga z'abaazirwanako mu kabineti ya Uganda okuva nga 6 Ogwomukaaga 2016 okutuuka nga 8 Ogwomukaaga 2021.https://web.archive.org/web/20161007121926/http://www.monitor.co.ug/blob/view/-/3235304/data/1345443/-/3o16hn/-/Museveni%27s+cabinet.pdf Yaliko Minisita wa Gavumenti ez’ebitundu okuva nga 18 Ogwokubiri 2009 okutuuka nga 6 Ogwomukaaga 2016. Abadde omubaka wa palamenti omulonde akiikirira e ssaza lya Bunyangabu mu disitulikiti y'e Kabarole okuva mu 1996.http://www.parliament.go.ug/mp_database/profile.php?mid=324 Mu Gwomusaavu 2017, essaza lya Bunyangabu lyakutulwa ku Disitulikiti y’e Kabarole okukola Disitulikiti y’e Bunyangabu .https://web.archive.org/web/20170812213653/http://www.monitor.co.ug/News/National/Kabarole-budgets-Shs12b-for-new-Bunyangabu-District/688334-3834108-10hon2mz/index.html

 Obuvo bwe n'okusoma kwe 
Yasomera ku ssomero lya Nyakasura e Fort Portal gyeyatuulira siniya ey'omukaaga. Mwesige alina Diguli esooka mu mateeka okuva ku Yunivasite y'e Makerere, yunivasite esinga obukadde mu Uganda. Alina ne dipulooma mu by'amateeka okuva mu ttendekero lya bannamateeka erya Law Development Centre mu Kampala . Alina dipulooma mu mateeka agali ku mutendera gwensi yonna okuva mu kitongole ki Public Administration Promotion Center e Berlin mu Germany ne dipulooma mu mateeka agakwata ku ddembe ly’obuntu okuva mu kitongole ky’amawanga amagatte ekivunaanyizibwa ku ddembe ly’obuntu e Geneva mu Switzerland. 

 Obumanyirivu mu mirimu 
Mwesige yafuuka puliida mu Uganda mu mwaka 1994 era nga ali kuddaala erimukkiriza okuwoza mu kkooti enkulu mu Uganda. Wakati w'omwaka 1992 ne 1996, yali mukozi mu minisitule y’ensonga z’ebweru ng’omukungu avunaanyizibwa ku nsonga z’amateeka ne n'ebitebe by'amawanga amalala. Wakati wa 1996 ne 2001, yali akola ng'omukulembeze wamu n'abalala mu kkampuni eya bannamateeka mu Uganda eya Mwesige, Egunyu & Company Advocates.https://www.newvision.co.ug/new_vision/news/1099893/attorney

Yasooka okulondebwa ng'omubaka wa palamenti ya Uganda mu 1996, okiikirira essaza lya Bunyangabu mu Disitulikiti y’e Kabarole. Mwesige yaliko Minisita w’emirimu egy’enjawulo mu Ofiisi ya Ssabaminisita.  Okuva mu Gwokubiri gwa 2009 Mwesige yalondebwa okuba minisita avunaanyizibwa ku gavumenti ez’ebitundu. Mu nkyukakyuka mu kabineti eyakolebwa nga 27 Ogwokutaano 2011, Mwesige yasigaza ekifo kye ekya gavumenti ez’ebitundu.https://web.archive.org/web/20141211124001/http://www.newvision.co.ug/D/8/12/755941 Yakola ng’omumyuka wa ssentebe w’olukiiko oluvunaanyizibwa ku nsonga za gavumenti ez'ebitundu mu mawanga agali mu luse olumu ne Bugengereza oluyitibwa Commonwealth Local Government Forum obuvunaanyizibwa buno yabukola okutuusa lweyalondebwa ku bwa Minisita w’ebyokwerinda nga 6 Ogwomukaaga 2016 nga wano yasikira Crispus Kiyonga.https://web.archive.org/web/20161007121926/http://www.monitor.co.ug/blob/view/-/3235304/data/1345443/-/3o16hn/-/Museveni%27s+cabinet.pdf Ekifo kino Mwesige yakimalamu ekisanja kimu era bwatyo nasikizibwa Vincent Ssempijja nga 8 Ogwomukaaga 2021. https://www.newvision.co.ug/articledetails/105545

Mwesige yalondebwa omukulembeze wa Uganda Yoweri Museveni okukola nga Kalaani wa Palamenti ya Uganda mu lungereza ayitibwa Clerk to Parliament era nga wano yasikira Jane Kibirige era natandika okukola emirimu gye mu butongole nga 18 Ogwomunaana 2021. Pulezidenti yazza bugya endagaano ye nga kalaani wa palamenti mu mwaka 2024http://www.homelandmedia.co.ug/news/adolf-mwesige-assumes-office-as-clerk-to-parliament/https://trumpetnews.co.ug/2021/08/18/adolf-mwesige-takes-over-office-as-clerk-to-parliament/https://www.parliament.go.ug/news/5484/clerk-parliament-tips-new-staff-discipline-innovativenesshttps://asgp.co/members/adolf-mwesige-kasaija-english/https://www.pmldaily.com/news/2021/07/ex-minister-mwesige-who-recently-cried-out-for-a-job-named-clerk-to-parliament.html

 Amaka 
Adolf Mwesige musajja mufumbo era alina abaana.
 Laba ne 

 Kabineti ya Uganda
 Palamenti ya Uganda
 Ebijuliziddwa 

 Ebijuliziddwa wabweru wa Wikipedia 
Website of the Parliament of Uganda